b'\n_START_ARTICLE_\nIvica Cindri\xc4\x87-I\xc4\x87o\n_START_PARAGRAPH_\nIvica Cindri\xc4\x87-I\xc4\x87o (Ka\xc5\xa1tela, 1964. - Split, 8. sije\xc4\x8dnja 2003.), poznatiji kao I\xc4\x87o Purger, legendarni navija\xc4\x8d Hajduka i Dinama iz 80-tih godina 20. stolje\xc4\x87a. Sebe je smatrao pripadnikom Torcide, a pratio je Hajduk i Dinamo na gostovanjima sa navija\xc4\x8dima ova oba kluba po svim stadionima Jugoslavije. I\xc4\x87o Purger jedan je od \xc4\x8detvorice navija\xc4\x8da koji su u ljeto 1986. godine dali ime navija\xc4\x8dima Dinama, dana\xc5\xa1njim Bad Blue Boysima, u \xc4\x8demu su jo\xc5\xa1 sudjelovali Ton\xc4\x8di Prlac-Prle i Borislav Jelovi\xc4\x87-U\xc5\xa1o iz Torcide i navija\xc4\x8d Dinama Sandro Dujmu\xc5\xa1i\xc4\x87. _NEWLINE_Ivica Cindri\xc4\x87 postao je toliko popularan da je kao jedan od likova zavr\xc5\xa1io i u filmu ZG80, a odigrao ga je Mijo Juri\xc5\xa1i\xc4\x87. Film govori o odlasku dinamovih navija\xc4\x8da u Beograd i njihovom sukobu sa navija\xc4\x8dima Crvene Zvezde, poznatije kao Delije._NEWLINE_Na tridesetu godi\xc5\xa1njicu davanja imena Bad Blue Boysima, 2016. godine, pripadnici Bad Blue Boys Fan Cluba do\xc5\xa1li su mu se poklonit i odat po\xc4\x8dast. _NEWLINE_Umro je u sije\xc4\x8dnju 2003. godine i sahranjen je na splitskom groblju Lovrinac.'